ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιανουαρίου 1997 περί παρατάσεως, όσον αφορά την εισαγωγή από τρίτες χώρες πολλαπλασιαστικού υλικού των καλλωπιστικών φυτών και των καλλωπιστικών φυτών, της προθεσμίας που αναφέρεται στο άρθρο 16 παράγραφος 2 της οδηγίας 91/682/ΕΟΚ του Συμβουλίου (97/108/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/682/ΕΟΚ του Συμβουλίου, της 19ης Δεκεμβρίου 1991, για την εμπορία του πολλαπλασιαστικού υλικού των καλλωπιστικών φυτών και των καλλωπιστικών φυτών (1), όπως τροποποιήθηκε τελευταία από την απόφαση 95/19/ΕΚ της Επιτροπής (2), και ιδίως το άρθρο 16 παράγραφος 2,

Εκτιμώντας:

ότι, δυνάμει της απόφασης 95/19/ΕΚ, η ημερομηνία που αναφέρεται στο άρθρο 16 παράγραφος 2 της εν λόγω οδηγίας παρατάθηκε έως τις 31 Δεκεμβρίου 1996 7

ότι η Επιτροπή καλείται, σύμφωνα με το άρθρο 16 παράγραφος 1 της οδηγίας 91/682/ΕΟΚ, να αποφασίσει κατά πόσον το πολλαπλασιαστικό υλικό και τα καλλωπιστικά φυτά που παράγονται σε τρίτη χώρα και παρέχουν τις ίδιες εγγυήσεις όσον αφορά τις υποχρεώσεις του προμηθευτή, την ταυτότητα, τα χαρακτηριστικά γνωρίσματα, τις φυτοϋγειονομικές πλευρές, το περιβάλλον ανάπτυξης, τη συσκευασία, τη διενέργεια των επιθεωρήσεων, τη σήμανση και τη σφράγιση, αντιστοιχούν, ως προς όλα αυτά τα κριτήρια με το πολλαπλασιαστικό υλικό και τα καλλωπιστικά φυτά που παράγονται στην Κοινότητα και πληρούν τις προδιαγραφές και τους όρους της εν λόγω οδηγίας 7

ότι τα στοιχεία που είναι σήμερα γνωστά σχετικά με τους όρους που εφαρμόζονται σε τρίτες χώρες δεν επαρκούν ώστε να είναι σε θέση η Κοινότητα να λάβει τέτοια απόφαση ως προς οιαδήποτε τρίτη χώρα σ' αυτό το στάδιο 7

ότι είναι γνωστό ότι τα κράτη μέλη έχουν εισάγει πολλαπλασιαστικό υλικό και καλλωπιστικά φυτά που παράγονται σε ορισμένες τρίτες χώρες 7 ότι, προς αποφυγή αναστάτωσης των εμπορικών συναλλαγών, τα κράτη μέλη πρέπει να έχουν τη δυνατότητα, κατά την εισαγωγή πολλαπλασιαστικού υλικού και καλλωπιστικών φυτών από τρίτες χώρες, να εφαρμόζουν όρους ισοδύναμους με εκείνους που ισχύουν για την παραγωγή και εμπορία προϊόντων παραγόμενων στην Κοινότητα, σύμφωνα με το άρθρο 16 παράγραφος 2 της εν λόγω οδηγίας 7

ότι το πολλαπλαστικό υλικό και τα καλλωπιστικά φυτά που εισάγονται σε κράτος μέλος, σύμφωνα με απόφαση που λαμβάνεται από το εν λόγω κράτος μέλος δυνάμει του άρθρου 16 παράγραφος 2 πρώτο εδάφιο της εν λόγω οδηγίας, δεν υπόκεινται σε περιορισμούς διακίνησης στα άλλα κράτη μέλη όσον αφορά τα στοιχεία που αναφέρονται στο άρθρο 16 παράγραφος 1 της εν λόγω οδηγίας 7

ότι, ως εκ τούτου, η προθεσμία του άρθρου 16 παράγραφος 2 της εν λόγω οδηγίας πρέπει να παραταθεί περαιτέρω 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής πολλαπλασιαστικού υλικού και καλλωπιστικών φυτών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η προθεσμία που αναφέρεται στο άρθρο 16 παράγραφος 2 πρώτο εδάφιο της οδηγίας 91/682/ΕΟΚ παρατείνεται μέχρι τις 31 Δεκεμβρίου 1998.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 17 Ιανουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 376 της 31. 12. 1991, σ. 21.

(2) ΕΕ αριθ. L 28 της 7. 2. 1995, σ. 10.